title: Sklep Sveta (EU) 2015/954 z dne 16. junija 2015 o izdaji dovoljenja Jeppeju Tranholm-Mikkelsenu za dostop do podatkov do stopnje tajnosti TRÈS SECRET UE/EU TOP SECRET

text:
               20.6.2015

               SL

               Uradni list Evropske unije

               L 156/19

         SKLEP SVETA (EU) 2015/954
   z dne 16. junija 2015
   o izdaji dovoljenja Jeppeju Tranholm-Mikkelsenu za dostop do podatkov do stopnje tajnosti TRÈS SECRET UE/EU TOP SECRET
   SVET EVROPSKE UNIJE JE –
   ob upoštevanju Sklepa Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (1) in zlasti točke (a) odstavka 18 Priloge I k Sklepu,
   ob upoštevanju Sklepa Sveta 2013/811/EU z dne 17. decembra 2013 o določitvi organa za imenovanje in organa za sklepanje pogodb o zaposlitvi generalnega sekretariata Sveta ter razveljavitvi Sklepa 2011/444/EU (2),
   ob upoštevanju Sklepa Sveta (EU) 2015/654 z dne 21. aprila 2015 o imenovanju generalnega sekretarja Sveta Evropske unije za obdobje od 1. julija 2015 do 30. junija 2020 (3),
   ob upoštevanju naslednjega:

               (1)

               Pristojni danski organ za nacionalno varnost je 26. marca 2015 dal pozitivno zagotovilo v zvezi z dostopom do podatkov do stopnje tajnosti TRÈS SECRET UE/EU TOP SECRET za Jeppeja TRANHOLM-MIKKELSENA.

               (2)

               Zaradi njegovih nalog in zaradi potreb službe je treba Jeppeju TRANHOLM-MIKKELSENU izdati dovoljenje za dostop do podatkov do stopnje tajnosti TRÈS SECRET UE/EU TOP SECRET, s katerimi razpolagata Svet in Evropski svet –

         SPREJEL NASLEDNJI SKLEP:
   Člen 1
   1.   Jeppeju TRANHOLM-MIKKELSENU se zaradi njegovih nalog izda dovoljenje za dostop do podatkov do stopnje tajnosti TRÈS SECRET UE/EU TOP SECRET, s katerimi razpolagata Svet in Evropski svet.
   2.   Dovoljenje iz odstavka 1 je veljavno za obdobje trajanja nalog, za katere se izda, in ne preseže obdobja petih let od datuma začetka učinkovanja tega sklepa.
   Člen 2
   Ta sklep začne učinkovati 1. julija 2015.
   Člen 3
   Ta sklep je naslovljen na Jeppeja TRANHOLM-MIKKELSENA.

      V Luxembourgu, 16. junija 2015

            Za Svet

            Predsednik

         J. DŪKLAVS

      (1)  UL L 274, 15.10.2013, str. 1.

      (2)  UL L 355, 31.12.2013, str. 91.

      (3)  UL L 107, 25.4.2015, str. 74.


title: Sklep Sveta in Komisije z dne 26. marca 2002 o sklenitvi Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi

text:
Pomembno pravno obvestilo

|

32002D0357

Uradni list L 129 , 15/05/2002 str. 0001 - 0002

		Sklep Sveta in Komisijez dne 26. marca 2002o sklenitvi Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi(2002/357/ES, ESPJ)SVET EVROPSKE UNIJE IN KOMISIJA EVROPSKIH SKUPNOSTI STA –ob upoštevanju Pogodbe o ustanovitvi Evropske skupnosti in zlasti člena 238 te pogodbe v zvezi z drugim stavkom člena 228(2) in drugim pododstavkom člena 228(3) te pogodbe,ob upoštevanju Pogodbe o ustanovitvi Evropske skupnosti za premog in jeklo in zlasti člena 95 te pogodbe,po posvetovanju s Posvetovalnim odborom in soglasjem Sveta,ob upoštevanju privolitve Evropskega parlamenta [1],ob upoštevanju naslednjega:Potrdi se Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Hašemitsko kraljevino Jordanijo na drugi strani, podpisan v Bruslju 24. novembra 1997 –SKLENILA:Člen 1Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Hašemitsko kraljevino Jordanijo na drugi strani, njegovi protokoli in izjave, priložene k sklepni listini, se potrdijo v imenu Evropske skupnosti in Evropske skupnosti za premog in jeklo.Besedila Sporazuma, njegovih protokolov ter sklepne listine so priložene temu Sklepu.Člen 21. Stališče Skupnosti v Pridružitvenem svetu in Pridružitvenem odboru sprejme Svet na predlog Komisije, ali tam kjer je to ustrezno, Komisija, vendar vsak v skladu z ustreznimi določbami Pogodb o ustanovitvi Evropske skupnosti in Evropske skupnosti za premog in jeklo.2. V skladu s členom 90 Sporazuma predsednik Sveta predseduje Pridružitvenemu svetu in predstavlja stališče Skupnosti. V skladu s členom 93 Sporazuma predstavnik predsednika Sveta predseduje Pridružitvenemu odboru in predstavlja stališče Skupnosti.Člen 3Predsednik Sveta v imenu Evropske skupnosti deponira akt o notifikaciji, kot je določen v členu 106 Sporazuma. Predsednik Komisije deponira ta akt v imenu Evropske skupnosti za premog in jeklo.V Bruslju, 26. marca 2002Za SvetPredsednikA. M. Birulés Y BertránZa KomisijoR. ProdiPredsednik[1] UL C 226, 20.7.1998, str. 26.--------------------------------------------------


title: Sklep Evropskega parlamenta (EU) 2015/1673 z dne 29. aprila 2015 o razrešnici glede izvrševanja proračuna Evropskega organa za vrednostne papirje in trge za proračunsko leto 2013

text:
               30.9.2015

               SL

               Uradni list Evropske unije

               L 255/298

      SKLEP EVROPSKEGA PARLAMENTA (EU) 2015/1673
      z dne 29. aprila 2015
      o razrešnici glede izvrševanja proračuna Evropskega organa za vrednostne papirje in trge za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega organa za vrednostne papirje in trge za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega organa za vrednostne papirje in trge za proračunsko leto 2013 z odgovori organa (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice organu glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (5), zlasti člena 64,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A8-0087/2015),

         1.

            podeli razrešnico izvršni direktorici Evropskega organa za vrednostne papirje in trge glede izvrševanja proračuna organa za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršni direktorici Evropskega organa za vrednostne papirje in trge, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 247.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 331, 15.12.2010, str. 84.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Odločba Komisije, s katero izjavlja, da se ukrepi, ki jih je priglasila Češka republika v skladu s prehodnim postopkom, predvidenim v Prilogi IV.3 k Aktu o pristopu, po pristopu ne uporabljajo — Državna pomoč   (Besedilo velja za EGP)

text:
               7.10.2006

               SL

               Uradni list Evropske unije

               C 242/17

         Odločba Komisije, s katero izjavlja, da se ukrepi, ki jih je priglasila Češka republika v skladu s prehodnim postopkom, predvidenim v Prilogi IV.3 k Aktu o pristopu, po pristopu ne uporabljajo — Državna pomoč
   (2006/C 242/12)
   (Besedilo velja za EGP)
   Datum sprejetja sklepa:
   Država članica: Češka
   Št. pomoči: CZ 53/03
   Naziv: Banka Haná, a.s.
   Cilj: Pomoč bančnemu sektorju
   Drugi podatki: Sklep, s katerim Komisija izjavlja, da se ukrepi v korist Banka Haná, a.s., o katerih jo je Češka uradno obvestila po začasnem mehanizmu v skladu s Prilogo IV.3 k Aktu o pristopu, po pristopu ne uporabljajo
   Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:
   http://ec.europa.eu/community_law/state_aids/
   Datum sprejetja sklepa:
   Država članica: Češka
   Št. pomoči: CZ 54/03
   Naziv: Foresbank, a.s.
   Cilj: Pomoč bančnemu sektorju
   Drugi podatki: Sklep, s katerim Komisija izjavlja, da se ukrepi v korist Foresbank, a.s., o katerih jo je Češka uradno obvestila po začasnem mehanizmu v skladu s Prilogo IV.3 k Aktu o pristopu, po pristopu ne uporabljajo
   Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:
   http://ec.europa.eu/community_law/state_aids/


title: 2012/576/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropskega inštituta za enakost med spoloma za proračunsko leto 2010

text:
               17.10.2012

               SL

               Uradni list Evropske unije

               L 286/200

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropskega inštituta za enakost med spoloma za proračunsko leto 2010
   (2012/576/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega inštituta za enakost med spoloma za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega inštituta za enakost med spoloma za proračunsko leto 2010, skupaj z odgovori Inštituta (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost med spoloma (3), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za pravice žensk in enakost spolov (A7-0132/2012),

               1.

               podeli razrešnico direktorici Evropskega inštituta za enakost med spoloma glede izvrševanja proračuna inštituta za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropskega inštituta za enakost med spoloma, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 173.

      (2)  UL L 248, 16.9.2002, str. 1.

      (3)  UL L 403, 30.12.2006, str. 9.

      (4)  UL L 357, 31.12.2002, str. 72.
    ---documentbreak---

               17.10.2012

               SL

               Uradni list Evropske unije

               L 286/201

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Evropskega inštituta za enakost med spoloma za proračunsko leto 2010
   EVROPSKI PARLAMENT,

               —

               ob upoštevanju letnih računovodskih izkazov Evropskega inštituta za enakost med spoloma za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega inštituta za enakost med spoloma za proračunsko leto 2010, skupaj z odgovori Inštituta (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost med spoloma (3), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za pravice žensk in enakost spolov (A7-0132/2012),

               A.

               ker je bil Evropski inštitut za enakost med spoloma („inštitut“) ustanovljen na podlagi Uredbe (ES) št. 1922/2006 in je 15. junija 2010 postal neodvisen,

               B.

               ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov inštituta za proračunsko leto 2010 ter o zakonitosti in pravilnosti z njimi povezanih transakcij,

               C.

               ker je skupni proračun inštituta za proračunsko leto 2010 znašal 6 500 000 EUR; ker se proračun inštituta v celoti financira iz prispevkov Unije,

               1.

               pozdravlja prvo poročilo Računskega sodišča o letnih računovodskih izkazih inštituta za proračunsko leto 2010;

      Upravljanje proračuna in finančno poslovodenje

               2.

               ugotavlja, da je inštitut 15. junija 2010 postal upravno in finančno neodvisen;

               3.

               meni, da bi bilo treba razmisliti o združitvi inštituta z Agencijo Evropske unije za temeljne pravice, da se prepreči podvajanje dela in zmanjša splošne stroške;

               4.

               na podlagi poročila o letnih dejavnostih inštituta ugotavlja, da je imel generalni direktorat za zaposlovanje, socialne zadeve in vključevanje (GD EMPL), matični generalni direktorat inštituta, od 1. januarja do 15. junija 2010 odgovornost za finančno poslovodenje v imenu inštituta, predvsem v zvezi z odhodki za zaposlene in upravnimi odhodki, in da je v tem obdobju GD EMPL opravil plačila v skupnem znesku 846 876,91 EUR;

               5.

               na podlagi letnega poročila o dejavnostih ugotavlja, da je bila stopnja izvrševanja proračuna inštituta v omejenem obdobju šestih mesecev po sprejetju letnega delovnega programa 2010 in po pridobitvi upravne in finančne neodvisnosti 65 % za prevzete obveznosti in 26 % za plačila; poziva inštitut, naj nemudoma sprejme ukrepe, s katerimi bi v prihodnje zagotovil ustrezno stopnjo izvrševanja proračuna;

               6.

               na podlagi letnega poročila o dejavnostih ugotavlja, da je med pregledom predloga proračuna za proračunsko leto 2010 upravni odbor inštituta opozoril na dve proračunski neravnovesji v skupnem znesku 415 000 EUR:

                           —

                           proračunsko neravnovesje v višini 195 000 EUR v naslovu II, ki se je nanašalo na premajhno porabo za stroške najema, saj je litovska vlada pokrila stroške najema prostorov inštituta v Litvi za prvi dve leti njegovih dejavnosti,

                           —

                           proračunsko neravnovesje v višini 220 000 EUR v naslovu III zaradi pričakovane premajhne porabe odhodkov, povezanih s poslovanjem;

                     ugotavlja, da je upravni odbor oktobra 2010 sklenil, da ne bo dodelil zamrznjenih sredstev inštitutu; poziva inštitut, naj organ za podelitev razrešnice seznani z ukrepi, sprejetimi v zvezi z zamrznjenimi sredstvi;

      Računovodstvo

               7.

               ugotavlja, da je inštitut leta 2010 opredelil odgovornosti finančnih udeležencev za zaposlene ter oblikoval finančne kroge za obveznosti; prav tako ugotavlja, da je inštitut do konca leta 2010 imenoval vse finančne udeležence ter opredelil njihove vloge in odgovornosti;

               8.

               na podlagi letnega poročila o dejavnostih ugotavlja, da je direktorica inštituta prenesla pooblastila odredbodajalca na vodjo uprave do zneska največ 500 000 EUR za naslova I in II, prenos za naslov III pa je omejila na eno leto; je prav tako seznanjen s tem, da je bil imenovan namestnik računovodje;

               9.

               na podlagi letnega poročila o dejavnostih ugotavlja, da so se do konca leta 2010 sprejeli in začeli izvajati postopki na naslednjih upravnih področjih: službena potovanja, upravljanje pritožb, vprašanja in odgovori s področja javnih naročil, DDV, kakovost računovodstva, bančno usklajevanje, izvedba niza plačil, obveznosti in plačila ter razvoj in začetek izvajanja telekomunikacijske politike in okvira za registracijo dokumentov;

      Javna naročila

               10.

               opaža, da je bilo v letu 2010 izvedenih 63 javnih naročil, za katera so bile podpisane pogodbe; ugotavlja, da so bile sklenjene pogodbe v skupni vrednosti 1 974 626 EUR;

               11.

               na podlagi poročila o letnih dejavnostih ugotavlja, da je pri postopku oddaje javnih naročil prišlo do dveh večjih težav:

                           —

                           obdobje, ki je bilo na voljo za izvedbo enega od javnih naročil, je bilo izredno kratko in je ogrozilo uresničitev načrtovanih študij in proračun zanje,

                           —

                           pomanjkanje kakovostne podpore oddelku za upravljanje, v katerem večina zaposlenih ni imela znanja o postopkih javnih naročil oziroma je bilo to znanje precej omejeno;

                     navedeni težavi sta povzročili zamudo, številne postopke javnih naročil pa je bilo treba preklicati, zaradi česar je bilo treba večino proračunskih sredstev prenesti v leto 2011; zato poziva inštitut, naj izboljša stanje ter organ za podelitev razrešnice obvesti o sprejetih ukrepih;

               12.

               poleg tega ugotavlja, da se je 85 % oddanih javnih naročil v vrednosti 1 628 122 EUR nanašalo na storitve za podporo operativnih dejavnosti in da je bil preostali znesek 292 504 EUR (15 %) namenjen v okviru javnih naročil nabavljenemu blagu in naročenim storitvam v podporo upravnim dejavnostim;

      Človeški viri

               13.

               je seznanjen z ugotovitvami v poročilu o letnih dejavnostih, da je inštitut zaposlil 23 začasnih in 6 pogodbenih uslužbencev ter 92,3-odstotno izpolnil cilj iz kadrovskega načrta;

               14.

               poudarja, da je treba zapolniti vsa prosta delovna mesta, ki so potrebna za učinkovito delovanje inštituta in za izpolnitev njegovih zastavljenih ciljev;

      Uspešnost

               15.

               ugotavlja, da bi moral inštitut v skladu s členom 20 ustanovitvene Uredbe (ES) št. 1922/2006 do 18. januarja 2010 naročiti neodvisno zunanje ocenjevanje dosežkov; na podlagi poročila o letnih dejavnostih ugotavlja, da je upravni odbor preložil zunanje ocenjevanje, saj je inštitut začel delovati šele 19. januarja 2010, a je sklenil v letu 2010 naročiti naknadno ocenjevanje, do leta 2013 pa vmesno ocenjevanje; zahteva, da inštitut organu za podelitev razrešnice nemudoma sporoči rezultate naknadnega ocenjevanja;

               16.

               priznava, da je Evropski inštitut za enakost med spoloma ob podpori GD EMPL decembra 2010 podrobno opredelil drugo naknadno ocenjevanje, ki bi se osredotočilo na posebne cilje in dejavnosti inštituta;

               17.

               poziva inštitut, naj organ za podelitev razrešnice obvešča o izvajanju tega ocenjevanja in sprejetih zaključkih;

               18.

               opozarja Računsko sodišče, da je delo inštituta izredno pomembno za spodbujanje enakosti med moškimi in ženskami v Uniji; zato ugotavlja, da bi morala prihodnja poročila podrobno razkriti, ali je dejavnost inštituta zaradi težav ovirana na kateri koli stopnji proračunskega postopka;

               19.

               poudarja, da je v času gospodarske krize in varčevalnih ukrepov nujno, da inštitut poskrbi za največjo možno stroškovno učinkovitost, ne da bi ogrozil uspešno izpolnjevanje svojih pomembnih nalog;

      Lokacija

               20.

               na podlagi poročila o letnih dejavnostih inštituta ugotavlja, da je bilo osebje inštituta 1. marca 2010 preseljeno iz začasnih prostorov v Bruslju v prostore stalnega sedeža inštituta v litovski Vilni;

      Notranja revizija

               21.

               je prejel sporočilo inštituta, da bo služba za notranjo revizijo v letu 2012 opravila prvo revizijo;

               22.

               na podlagi poročila o letnih dejavnostih ugotavlja, da je Evropski urad za boj proti goljufijam novembra 2010 obiskal inštitut ter za osebje pripravil prvi sklop izobraževanj o revizijskih načelih in standardih notranje kontrole; je seznanjen tudi s tem, da je bil leta 2010 oblikovan sporazum o sodelovanju med Evropskim uradom za boj proti goljufijam in inštitutom, ki ga je upravni odbor inštituta sprejel 26. januarja 2011;

               23.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 10. maja 2012 (5) o uspešnosti, finančnem upravljanju in nadzoru agencij.

      (1)  UL C 366, 15.12.2011, str. 173.

      (2)  UL L 248, 16.9.2002, str. 1.

      (3)  UL L 403, 30.12.2006, str. 9.

      (4)  UL L 357, 31.12.2002, str. 72.

      (5)  Sprejeta besedila, P7_TA(2012)0164 (glej stran 388 tega Uradnega lista).


title: 2005/684/ES, Euratom: Sklep Evropskega parlamenta z dne 28. septembra 2005 o sprejetju statuta poslancev Evropskega parlamenta (2005/684/ES, Euratom)

text:
               7.10.2005

               SL

               Uradni list Evropske unije

               L 262/1

      SKLEP EVROPSKEGA PARLAMENTA

   z dne 28. septembra 2005
   o sprejetju statuta poslancev Evropskega parlamenta
   (2005/684/ES, Euratom)
   EVROPSKI PARLAMENT JE –
   ob upoštevanju Pogodbe o ustanovitvi Evropske skupnosti in zlasti člena 190(5) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 108(4) Pogodbe,
   po posvetovanju s Komisijo (1),
   s soglasjem Sveta (2),
   ob upoštevanju naslednjega:

               (1)

               Parlament sestavljajo „predstavniki narodov držav, združenih v Skupnosti“. Ti predstavniki so tudi v skladu s členom 190(1) Pogodbe ES „predstavniki narodov držav, združenih v Skupnosti“. Ta izraz se uporablja tudi v členu 190(2) Pogodbe ES („število predstavnikov, izvoljenih v posamezni državi članici“) in v členu 190(3) Pogodbe ES („predstavniki so izvoljeni za obdobje petih let“). Določbe, po katerih so poslanci predstavniki narodov, zahtevajo, da se v tem statutu uporablja izraz „poslanec“.

               (2)

               Parlament ima v skladu s prvim odstavkom člena 199 Pogodbe ES pravico, da notranje zadeve ureja s poslovnikom, pri tem pa upošteva ta statut.

               (3)

               Člen 1 tega statuta povzema izraz „poslanec“ in pojasnjuje, da ne gre za pravice in dolžnosti poslancev, temveč za ureditev in splošne pogoje za izvrševanje mandata.

               (4)

               Treba je urediti v členu 2 zagotovljeno svobodo in neodvisnost poslancev, ki nista omenjeni v nobenem besedilu primarne zakonodaje. Izjave, s katerimi se poslanci zavežejo, da bodo v določenem trenutku odstopili, ali blanko izjave o odstopu, ki jih lahko stranka poljubno uporabi, niso združljive s svobodo in neodvisnostjo poslancev, zato s pravnega vidika ne morejo biti obvezujoče.

               (5)

               Člen 3(1) se navezuje na besedilo člena 6(1) Akta o volitvah članov Evropskega parlamenta s splošnimi neposrednimi volitvami z dne 20. septembra 1976.

               (6)

               Pravica do pobude, opredeljena v členu 5, je temeljna pravica vsakega poslanca Parlamenta. Poslovnik Parlamenta te pravice ne sme zmanjševati.

               (7)

               V členu 6 obravnavana pravica do vpogleda v dokumente, ki je že doslej izhajala iz poslovnika Parlamenta, predstavlja bistveni vidik izvrševanja mandata, zato jo je treba vključiti v ta statut.

               (8)

               Člen 7 naj zagotavlja dejansko ohranitev jezikovne raznolikosti kljub nasprotnim prizadevanjem. Preprečiti je treba vsako diskriminacijo katerega koli uradnega jezika. To načelo naj velja tudi po širitvi Evropske unije.

               (9)

               Poslanec prejme v skladu s členoma 9 in 10 nadomestilo za opravljanje svojih nalog. Skupina strokovnjakov, ki jo je imenoval Evropski parlament, je maja 2000 predložila študijo o višini nadomestila, na podlagi katere predstavlja 38,5 % osnovne plače sodnika Sodišča Evropskih skupnosti ustrezno nadomestilo.

               (10)

               Ker se nadomestila, začasna nadomestila, starostne, invalidske ter vdovske in družinske pokojnine financirajo iz splošnega proračuna Evropske unije, se obdavčijo v skladu z davčnimi predpisi Skupnosti.

               (11)

               Zaradi posebnega položaja poslancev, predvsem zaradi neobvezne prijave bivališča na delovnih mestih Parlamenta in njihove posebne povezanosti z državo, v kateri so bili izvoljeni, morajo imeti države članice možnost, da za nadomestila, začasna nadomestila, starostne, invalidske ter vdovske in družinske pokojnine uporabljajo nacionalne davčne predpise.

               (12)

               Člen 9(3) je potreben, ker politične stranke pogosto pričakujejo, da bo del plačil, navedenih v členu 9(1) in (2), namenjen njihovemu delovanju. Takšna oblika financiranja strank ne bi smela biti dopustna.

               (13)

               V členih 9(2) in 13 predvidena začasna nadomestila so namenjena predvsem premostitvi obdobja od konca mandata do začetka nove poklicne poti. Pri nastopu drugega mandata ali javne funkcije ta namen ne pride v poštev.

               (14)

               Glede na trenutne razmere na področju pokojnin v državah članicah se zdi primerno, da ima nekdanji poslanec pravico do pokojnine, ko dopolni 63 let. Ureditev člena 14 ne posega v pristojnosti držav članic, da višino pokojnine določijo v skladu z nacionalno zakonodajo.

               (15)

               Določbe glede vdovskih in družinskih pokojnin so v glavnem skladne z veljavno zakonodajo Evropske skupnosti. Pravica vnovič poročenega ovdovelega zakonca temelji na sodobni ideji, v skladu s katero ta pravica izhaja iz lastnega dosežka in ni namenjena samo preskrbljenosti ovdovelega zakonca. Pravica tudi ni izključena, če je ovdoveli zakonec preskrbljen, ker ima lastne prejemke ali premoženje.

               (16)

               Člen 18 je potreben, ker ta statut ukinja plačila prispevkov držav članic, kot so povračila stroškov zdravstvenih storitev ali dodatki k prispevkom za zdravstveno zavarovanje. Ti prispevki se velikokrat plačujejo tudi po prenehanju mandata.

               (17)

               Določbe o povračilu stroškov morajo upoštevati načela, ki jih je Sodišče Evropskih skupnosti izoblikovalo v svoji sodbi „Lord Bruce“ (3). Parlament lahko tako v ustreznih primerih izplača nadomestila na osnovi pavšalne ureditve in na ta način zmanjša administrativne stroške, povezane s sistemom preverjanja vsakega posameznega izdatka. To je v skladu z dobro upravo.

               (18)

               Predsedstvo Parlamenta je 28. maja 2003 sprejelo vrsto novih predpisov o povračilu in nadomestilu stroškov poslancem na podlagi dejansko nastalih stroškov, ki bodo začeli veljati skupaj s tem statutom.

               (19)

               Države članice morajo zagotoviti ohranitev predpisov, v skladu s katerimi imajo poslanci Evropskega parlamenta pri izvrševanju mandata v svoji državi enak položaj kot nacionalni poslanci. Rešitev tega problema na evropski ravni ni možna, saj v državah članicah veljajo številni povsem različni predpisi. Izvrševanje mandata poslancev Evropskega parlamenta v državi članici, kjer so bili izvoljeni, bi bilo brez takšnih predpisov bistveno težje ali celo nemogoče. Dejansko izvrševanje mandata je tudi v interesu držav članic.

               (20)

               Člen 25(1) je potreben, ker nadvse različni nacionalni predpisi, ki jih morajo poslanci sedaj spoštovati, na evropski ravni onemogočajo rešitev problemov, povezanih s prehodom s starega na nov evropski sistem. Pravica poslancev do izbire izključuje zmanjševanje pravic ali poslabšanje njihovega ekonomskega položaja. Ureditev iz člena 25(2) je posledica odločitve iz člena 25(1).

               (21)

               Razlike v nacionalnih ureditvah so upoštevane v členu 29, v skladu s katerim lahko države članice določijo ureditev, ki odstopa od določb tega statuta kot prehodni ukrep. Takšne razlike opravičujejo tudi možnost usklajevanja plačila poslancev Evropskega parlamenta in poslancev nacionalnih parlamentov –

         SKLENIL:
   NASLOV I
   PRAVILA IN SPLOŠNI POGOJI ZA OPRAVLJANJE NALOG POSLANCEV EVROPSKEGA PARLAMENTA
   Člen 1
   Ta statut določa pravila in splošne pogoje za opravljanje nalog poslancev Evropskega parlamenta.
   Člen 2
   1.   Poslanci so svobodni in neodvisni.
   2.   Dogovori o odstopu pred iztekom mandata ali ob koncu mandatne dobe so nični.
   Člen 3
   1.   Poslanci glasujejo posamezno in osebno. Pri tem niso vezani na pooblastila ali navodila.
   2.   Dogovori o načinu izvrševanja mandata so nični.
   Člen 4
   Pisni in elektronski zapisi, ki jih je poslanec prejel, pripravil ali poslal, se ne obravnavajo kot dokumenti Parlamenta, razen če so bili vloženi v skladu s poslovnikom.
   Člen 5
   1.   Vsak poslanec ima pravico, da v okviru pravice do pobude Parlamenta predlaga akt Skupnosti.
   2.   Parlament v svojem poslovniku določi pogoje za uresničevanje te pravice.
   Člen 6
   1.   Poslanci imajo pravico do vpogleda v vse spise, ki jih hrani Parlament.
   2.   Odstavek 1 ne velja za osebne spise in obračune.
   3.   Odstavek 1 se uporablja ob upoštevanju pravnih aktov Evropske unije in sporazumov institucij o dostopu do dokumentov.
   4.   Parlament določi pogoje za uresničevanje te pravice.
   Člen 7
   1.   Dokumenti Parlamenta so prevedeni v vse uradne jezike.
   2.   Govorni prispevki se simultano tolmačijo v vse druge uradne jezike.
   3.   Parlament določi pogoje za izvajanje tega člena.
   Člen 8
   1.   Poslanci se lahko združujejo v politične skupine.
   2.   Parlament v svojem poslovniku določi pogoje za uresničevanje te pravice.
   Člen 9
   1.   Poslanci imajo pravico do primernega nadomestila, ki jim zagotavlja neodvisnost.
   2.   Po izteku mandata so upravičeni do začasnega nadomestila in pokojnine.
   3.   Sporazumi o razporeditvi nadomestil, začasnih nadomestil in pokojnin v namene, ki niso zasebne narave, so nični.
   4.   Družinski člani poslanca ali nekdanjega poslanca imajo pravico do vdovske ali družinske pokojnine.
   Člen 10
   Višina nadomestila znaša 38,5 % osnovne plače sodnika Sodišča Evropskih skupnosti.
   Člen 11
   Nadomestilo, ki ga je poslanec prejel za izvrševanje mandata v drugem parlamentu, se upošteva pri nadomestilu.
   Člen 12
   1.   Za nadomestilo iz člena 9 se plača davek Skupnosti v skladu s pogoji, ki so bili določeni na podlagi člena 13 Protokola o privilegijih in imunitetah Evropskih skupnosti za uradnike in druge uslužbence Evropskih skupnosti.
   2.   Prispevki za poklicne in osebne stroške ter družinski dodatki ali pomoči iz socialnih razlogov v skladu s členom 3(2) do (4) Uredbe Sveta (EGS, Euratom, ESPJ) št. 260/68 z dne 29. februarja 1968 o pogojih in postopku obdavčevanja v korist Evropskih skupnosti (4) se ne uporabljajo.
   3.   Odstavek 1 ne posega v pristojnosti držav članic, da nadomestilo obdavčijo v skladu z nacionalno davčno zakonodajo, če pri tem ne pride do dvojne obdavčitve.
   4.   Države članice lahko upoštevajo nadomestilo pri določitvi davčne stopnje za druge dohodke.
   5.   Ta člen velja tudi za začasna nadomestila in starostne, invalidske ter vdovske in družinske pokojnine v skladu s členi 13, 14, 15 in 17.
   6.   Prispevki iz členov 18, 19 in 20 ter prispevki v pokojninski sklad iz člena 27 niso obdavčljivi.
   Člen 13
   1.   Poslanci imajo po koncu mandata pravico do začasnega nadomestila v višini nadomestila iz člena 10.
   2.   Ta pravica velja za vsako leto izvrševanja mandata en mesec, vendar najmanj 6 in največ 24 mesecev.
   3.   V primeru, da je poslanec izvoljen v drug parlament ali prevzame javno funkcijo, se začasno nadomestilo izplačuje tako dolgo, dokler se tak mandat ne prične izvrševati ali se javna funkcija dejansko ne nastopi.
   4.   V primeru smrti poslanca se začasno nadomestilo zadnjič izplača v mesecu, v katerem je nekdanji poslanec umrl.
   Člen 14
   1.   Nekdanji poslanci so z dopolnjenim 63. letom starosti upravičeni do pokojnine.
   2.   Pokojnina znaša za vsako dopolnjeno leto izvrševanja mandata 3,5 % nadomestila v skladu s členom 10 in za vsak nadaljnji dopolnjen mesec dvanajstino nadomestila, vendar skupaj ne sme presegati 70 % nadomestila.
   3.   Pravica do pokojnine obstaja neodvisno od katere koli druge pokojnine.
   4.   Smiselno se uporablja člen 11.
   Člen 15
   1.   Poslanci imajo pravico do pokojnine, če pride do nastanka invalidnosti med njihovim mandatom.
   2.   Smiselno se uporabi člen 14(2). Višina pokojnine znaša najmanj 35 % nadomestila v skladu s členom 10.
   3.   Pravica nastane z odstopom zadevnega poslanca.
   4.   Parlament določi pogoje za uresničevanje te pravice.
   5.   Smiselno se uporablja člen 11.
   Člen 16
   Če je nekdanji poslanec sočasno upravičen do izplačila začasnega nadomestila v skladu s členom 13 in pokojnine v skladu s členom 14 ali 15, se lahko odloči za eno izmed ureditev.
   Člen 17
   1.   Zakonec in nepreskrbljeni otroci imajo v primeru smrti poslanca ali nekdanjega poslanca, ki je v trenutku smrti bil upravičen ali bi v prihodnje bil upravičen do pokojnine v skladu s členom 14 ali 15, pravico do vdovske ali družinske pokojnine.
   2.   Skupni znesek vdovske in družinske pokojnine ne sme biti višji od pokojnine, do katere bi bil poslanec upravičen ob koncu mandatne dobe ali do katere je bil upravičen ali bi bil upravičen nekdanji poslanec.
   3.   Ovdoveli zakonec prejme 60 % v odstavku 2 navedenega zneska, vendar najmanj 30 % nadomestila v skladu s členom 10. Ponovna poroka ne vpliva na omenjeno pravico. Pravica ne obstaja, če okoliščine, ki izhajajo iz posameznega primera, nedvomno nakazujejo na dejstvo, da je bil zakon sklenjen z namenom prejemanja vdovske ali družinske pokojnine.
   4.   Nepreskrbljeni otrok prejema 20 % zneska iz odstavka 2.
   5.   Po potrebi se najvišji znesek vdovske ali družinske pokojnine razdeli med zakonca in otroke v odstotkovnem razmerju, predvidenem v odstavkih 3 in 4.
   6.   Pokojnina se izplačuje od prvega dne koledarskega meseca, ki sledi dnevu smrti.
   7.   V primeru smrti zakonca njegova pravica preneha z zadnjim dnem meseca, v katerem je zakonec umrl.
   8.   Pravica otroka preneha z zadnjim dnem meseca, v katerem je dopolnil 21 let, oziroma ob koncu šolanja, vendar najkasneje zadnji dan meseca, v katerem je dopolnil 25 let. Pravica ne preneha, dokler se otrok zaradi bolezni ali invalidnosti ni zmožen sam preživljati.
   9.   Partnerji iz zunajzakonskih zvez, priznanih v državah članicah, so izenačeni z zakonci.
   10.   Parlament določi pogoje za uresničevanje te pravice.
   Člen 18
   1.   Poslanci in nekdanji poslanci, ki prejemajo pokojnino, ter družinski člani, ki prejemajo vdovsko ali družinsko pokojnino, imajo pravico do povračila dveh tretjin stroškov, nastalih zaradi bolezni, nosečnosti ali rojstva otroka.
   2.   Parlament določi pogoje za uresničevanje te pravice.
   Člen 19
   1.   Poslanci imajo pravico do zavarovanja za kritje tveganj, povezanih z izvrševanjem mandata.
   2.   Parlament določi pogoje za uresničevanje te pravice. Poslanci sami krijejo tretjino zapadlih zavarovalnih premij.
   Člen 20
   1.   Poslanci imajo pravico do povračila stroškov, nastalih v zvezi z izvrševanjem mandata.
   2.   Parlament povrne dejansko nastale stroške za potovanja do delovnega mesta in nazaj ter druga službena potovanja.
   3.   Druge stroške, nastale v zvezi z mandatom, se lahko povrne v pavšalnih zneskih.
   4.   Parlament določi pogoje za uresničevanje te pravice.
   5.   Smiselno se uporablja člen 9(3).
   Člen 21
   1.   Poslanci imajo pravico do izbire osebnih sodelavcev, ki jim pomagajo.
   2.   Parlament krije dejanske stroške njihove zaposlitve s strani poslancev.
   3.   Parlament določi pogoje za uresničevanje te pravice.
   Člen 22
   1.   Poslanci imajo pravico do uporabe pisarniške in komunikacijske opreme ter službenih vozil Parlamenta.
   2.   Parlament določi pogoje za uresničevanje te pravice.
   Člen 23
   1.   Vsa plačila se krijejo iz proračuna Evropske unije.
   2.   Plačila iz členov 10, 13, 14, 15 in 17 se izvedejo mesečno v eurih oziroma, če se tako odloči poslanec, v valuti države članice, kjer biva. Parlament določi pogoje, pod katerimi se izvedejo plačila.
   Člen 24
   Sklepi o izvajanju tega statuta začnejo veljati po objavi v Uradnem listu Evropske unije.
   NASLOV II
   PREHODNE DOLOČBE
   Člen 25
   1.   Poslanci, ki so pred začetkom veljavnosti tega statuta že bili v Parlamentu in bili vanj ponovno izvoljeni, se lahko glede nadomestila, začasnega nadomestila in pokojnine odločijo za nacionalno ureditev za celotno obdobje opravljanja funkcije.
   2.   Ta plačila se krijejo iz proračuna države članice.
   Člen 26
   1.   Poslanci, ki želijo v skladu s členom 25(1) ohraniti pravice v dosedanji nacionalni ureditvi, to pisno sporočijo predsedniku Evropskega parlamenta v 30 dneh od začetka veljavnosti tega statuta.
   2.   Odločitev je dokončna in nepreklicna.
   3.   Če poslanci svoje odločitve ne posredujejo v navedenem roku, veljajo določila tega statuta.
   Člen 27
   1.   Prostovoljni pokojninski sklad, ki ga je ustanovil Evropski parlament, bo obstajal tudi po začetku veljavnosti tega statuta za poslance ali nekdanje poslance, ki so že pridobili pravice in pričakovanja iz tega sklada.
   2.   Poslanci ohranijo pridobljene pravice v polnem obsegu. Parlament lahko določi pogoje za pridobitev novih pravic ali pričakovanj.
   3.   Poslanci, ki prejemajo nadomestilo v skladu s členom 10, ne morejo več pridobiti novih pravic iz prostovoljnega pokojninskega sklada.
   4.   Sklad ni na voljo poslancem, ki so bili prvič izvoljeni v Parlament po začetku veljavnosti tega statuta.
   5.   Smiselno se uporabljata člena 9(3) in 14(3).
   Člen 28
   1.   Poslanec v polnem obsegu ohrani pravico do pokojnine, ki jo je pridobil v času veljavnosti tega statuta v skladu s predpisi posamezne države.
   2.   Če doba izvrševanja mandata v Evropskem parlamentu ali v drugem nacionalnem parlamentu v skladu s predpisi posamezne države ne omogoča pravice do pokojnine, se ta doba upošteva pri izračunu pokojnine na podlagi tega statuta. Parlament lahko s pristojnimi organi držav članic sklene sporazume o prenosu pridobljenih pravic.
   Člen 29
   1.   Vsaka država članica lahko uredi nadomestila, začasna nadomestila in pokojnine poslancev Evropskega parlamenta, ki so bili izvoljeni v tej državi, na drugačen način, kot ga določa ta statut, trajanje prehodnega obdobja pa ne sme biti daljše od dveh zakonodajnih obdobij Evropskega parlamenta.
   2.   Takšna ureditev mora preprečiti, da bi bil položaj poslancev Evropskega parlamenta slabši od položaja poslancev nacionalnih parlamentov.
   3.   Plačila se krijejo v celoti iz proračuna države članice.
   4.   Takšna ureditev ne posega v pravice poslancev iz členov 18 do 22 tega statuta.
   NASLOV III
   KONČNE DOLOČBE
   Člen 30
   Ta statut začne veljati prvi dan začetka zakonodajnega obdobja Evropskega parlamenta v letu 2009.

      V Strasbourgu, 28. septembra 2005

            Za Evropski parlament

            Predsednik

            J. BORRELL FONTELLES

      (1)  Mnenje Komisije z dne 3. junija 2003, potrjeno s strani podpredsednice Wallström na zasedanju Parlamenta dne 22. junija 2005.

      (2)  Dopis Sveta z dne 19. julija 2005.

      (3)  Sodba Sodišča z dne 15. septembra 1981 v zadevi 208/80, Rt. Hon. Lord Bruce of Donington proti Eric Gordon Aspden, Zbirka 1981, str. 2205.

      (4)  UL L 56, 4.3.1968, str. 8. Uredba, kakor je bila nazadnje spremenjena z Uredbo (ES, Euratom) št. 723/2004 (UL L 124, 27.4.2004, str. 1).


title: Sklep Komisije (EU) 2015/2056 z dne 13. novembra 2015 o spremembi odločb 2009/300/ES, 2009/563/ES in 2009/894/ES ter sklepov 2011/330/EU in 2011/337/EU zaradi podaljšanja veljavnosti okoljskih meril za podeljevanje znaka EU za okolje nekaterim proizvodom (notificirano pod dokumentarno številko C(2015) 7781) (Besedilo velja za EGP)

text:
               17.11.2015

               SL

               Uradni list Evropske unije

               L 300/41

         SKLEP KOMISIJE (EU) 2015/2056
   z dne 13. novembra 2015
   o spremembi odločb 2009/300/ES, 2009/563/ES in 2009/894/ES ter sklepov 2011/330/EU in 2011/337/EU zaradi podaljšanja veljavnosti okoljskih meril za podeljevanje znaka EU za okolje nekaterim proizvodom

         (notificirano pod dokumentarno številko C(2015) 7781)

   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(3)(c) Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:

               (1)

               Odločba Komisije 2009/300/ES (2) preneha veljati 31. decembra 2015.

               (2)

               Odločba Komisije 2009/563/ES (3) preneha veljati 31. decembra 2015.

               (3)

               Odločba Komisije 2009/894/ES (4) preneha veljati 31. decembra 2015.

               (4)

               Sklep Komisije 2011/330/EU (5) preneha veljati 31. decembra 2015.

               (5)

               Sklep Komisije 2011/337/EU (6) preneha veljati 31. decembra 2015.

               (6)

               Opravljena je bila ocena, ki je potrdila smiselnost in primernost obstoječih okoljskih meril ter z njimi povezanih zahtev za ocenjevanje in preverjanje iz odločb 2009/300/ES, 2009/563/ES in 2009/894/ES ter sklepov 2011/330/EU in 2011/337/EU. Ker se sedanja okoljska merila ter z njimi povezane zahteve za ocenjevanje in preverjanje iz navedenih odločb in sklepov še pregledujejo, je primerno obdobja veljavnosti navedenih okoljskih meril ter z njimi povezanih zahtev za ocenjevanje in preverjanje podaljšati do 31. decembra 2016.

               (7)

               Odločbe 2009/300/ES, 2009/563/ES in 2009/894/ES ter sklepa 2011/330/EU in 2011/337/EU bi bilo zato treba ustrezno spremeniti.

               (8)

               Ukrepi iz tega sklepa so v skladu z mnenjem odbora, ustanovljenega v skladu s členom 16 Uredbe (ES) št. 66/2010 –

         SPREJELA NASLEDNJI SKLEP:
   Člen 1
   Člen 3 Odločbe 2009/300/ES se nadomesti z naslednjim:

      „Člen 3
      Okoljska merila za skupino proizvodov ‚televizijski sprejemniki‘ ter z njimi povezane zahteve za ocenjevanje in preverjanje veljajo do 31. decembra 2016.“

   Člen 2
   Člen 3 Odločbe 2009/563/ES se nadomesti z naslednjim:

      „Člen 3
      Okoljska merila za skupino proizvodov ‚obutveni izdelki‘ ter z njimi povezane zahteve za ocenjevanje in preverjanje veljajo do 31. decembra 2016.“

   Člen 3
   Člen 3 Odločbe 2009/894/ES se nadomesti z naslednjim:

      „Člen 3
      Okoljska merila za skupino proizvodov ‚leseno pohištvo‘ ter z njimi povezane zahteve za ocenjevanje in preverjanje veljajo do 31. decembra 2016.“

   Člen 4
   Člen 3 Sklepa 2011/330/EU se nadomesti z naslednjim:

      „Člen 3
      Okoljska merila za skupino proizvodov ‚prenosni računalniki‘ ter z njimi povezane zahteve za ocenjevanje in preverjanje veljajo do 31. decembra 2016.“

   Člen 5
   Člen 4 Sklepa 2011/337/EU se nadomesti z naslednjim:

      „Člen 4
      Okoljska merila za skupino proizvodov ‚osebni računalniki‘ ter z njimi povezane zahteve za ocenjevanje in preverjanje veljajo do 31. decembra 2016.“

   Člen 6
   Ta sklep je naslovljen na države članice.

      V Bruslju, 13. novembra 2015

            Za Komisijo

         Karmenu VELLA

            Član Komisije

      (1)  UL L 27, 30.1.2010, str. 1.

      (2)  Odločba Komisije 2009/300/ES z dne 12. marca 2009 o določitvi spremenjenih okoljskih meril za podeljevanje znaka za okolje Skupnosti televizijskim sprejemnikom (UL L 82, 28.3.2009, str. 3).

      (3)  Odločba Komisije 2009/563/ES z dne 9. julija 2009 o določitvi okoljskih meril za podeljevanje znaka za okolje Skupnosti obutvenim izdelkom (UL L 196, 28.7.2009, str. 27).

      (4)  Odločba Komisije 2009/894/ES z dne 30. novembra 2009 o določitvi okoljskih meril za podelitev znaka Skupnosti za okolje za leseno pohištvo (UL L 320, 5.12.2009, str. 23).

      (5)  Sklep Komisije 2011/330/EU z dne 6. junija 2011 o določitvi okoljskih meril za podelitev znaka EU za okolje prenosnim računalnikom (UL L 148, 7.6.2011, str. 5).

      (6)  Sklep Komisije 2011/337/EU z dne 9. junija 2011 o določitvi okoljskih meril za podelitev znaka EU za okolje osebnim računalnikom (UL L 151, 10.6.2011, str. 5).


title: Sklep Sveta 2011/270/SZVP z dne 5. maja 2011 o imenovanju posebnega predstavnika Evropske unije na Kosovu

text:
               7.5.2011

               SL

               Uradni list Evropske unije

               L 119/12

         SKLEP SVETA 2011/270/SZVP
   z dne 5. maja 2011
   o imenovanju posebnega predstavnika Evropske unije na Kosovu (1)

   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Varnostni svet Združenih narodov je 10. junija 1999 sprejel Resolucijo 1244.

               (2)

               Svet je 15. septembra 2006 sprejel Skupni ukrep 2006/623/SZVP (2) o ustanovitvi enote, ki bo prispevala k pripravam za vzpostavitev morebitnega mednarodnega civilnega urada na Kosovu, vključno s posebnim predstavnikom Evropske unije (enota za pripravo MCU/PPEU).

               (3)

               Evropski svet je 13. in 14. decembra 2007 poudaril, da je Unija pripravljena prevzeti vodilno vlogo pri krepitvi stabilnosti v tej regiji in izvajanju dogovora o prihodnjem statusu Kosova. Opozoril je na pripravljenost Unije, da pomaga Kosovu do trajne stabilnosti, tudi z misijo evropske varnostne in obrambne politike (EVOP) in prispevkom k vzpostavitvi mednarodnega civilnega urada v okviru mednarodnega posredovanja.

               (4)

               Svet je 4. februarja 2008 sprejel Skupni ukrep 2008/123/SZVP (3), s katerim je Pietra FEITHA imenoval za posebnega predstavnika Evropske unije (PPEU) na Kosovu, katerega mandat se izteče 30. aprila 2011.

               (5)

               Za PPEU na Kosovu od 1. maja 2011 do 31. julija 2011 bi bilo treba imenovati Fernanda GENTILINIJA.

               (6)

               Stabilizacijsko-pridružitveni proces predstavlja strateški okvir za politiko Unije do regije Zahodnega Balkana; instrumenti te politike se uporabljajo za Kosovo, vključno z evropskim partnerstvom, političnim in tehničnim dialogom v okviru dialoga o stabilizacijsko-pridružitvenem procesu ter z njimi povezanimi programi pomoči Unije.

               (7)

               Mandat PPEU se bo izvajal usklajeno s Komisijo, da se zagotovi skladnost z drugimi zadevnimi dejavnostmi, ki so v pristojnosti Unije.

               (8)

               PPEU bo svoj mandat opravljal v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Fernando GENTILINI se imenuje za posebnega predstavnika Evropske unije (PPEU) na Kosovu od 1. maja 2011 do 31. julija 2011. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).
   Člen 2
   Politični cilji
   Mandat PPEU temelji na političnih ciljih Unije na Kosovu. Med te cilje sodi prevzemanje vodilne vloge pri krepitvi stabilnosti v tej regiji in izvajanju dogovora o prihodnjem statusu Kosova, da se oblikuje stabilno, trdno, mirno, demokratično in večetnično Kosovo, ki na podlagi dobrih sosedskih odnosov prispeva k regionalnemu sodelovanju in stabilnosti; Kosovo, ki je zavezano pravni državi in varovanju manjšin ter kulturne in verske dediščine.
   Člen 3
   Mandat
   Da bi dosegel politične cilje, ima PPEU naslednji mandat:

               (a)

               zagotavljati svetovanje in podporo Unije v političnem procesu;

               (b)

               spodbujati splošno politično usklajevanje Unije na Kosovu;

               (c)

               vodji misije Evropske unije za krepitev pravne države na Kosovu (EULEX KOSOVO) dajati lokalne politične smernice, vključno s političnimi vidiki vprašanj, povezanih z izvršilnimi pristojnostmi;

               (d)

               zagotavljati doslednost in skladnost ukrepov Unije v odnosu do javnosti. Predstavnik PPEU je glavna oseba za stike Unije s kosovskimi mediji glede vprašanj skupne zunanje in varnostne politike/evropske varnostne in obrambne politike (SZVP/EVOP). Vse dejavnosti obveščanja medijev in javnosti bodo potekale v tesnem in stalnem sodelovanju z uradnim tiskovnim predstavnikom VP/tiskovno službo sekretariata Sveta;

               (e)

               prispevati k razvoju in utrjevanju spoštovanja človekovih pravic in temeljnih svoboščin na Kosovu, vključno v zvezi z ženskami in otroki, v skladu s politiko Unije na področju človekovih pravic in smernicami Unije o človekovih pravicah.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD).
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. maja 2011 do 31. julija 2011 znaša 690 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije. Državljani držav regije Zahodnega Balkana se lahko prijavijo na javne razpise.
   3.   Upravljanje odhodkov se uredi s pogodbo med PPEU in Komisijo. PPEU je za vse odhodke odgovoren Komisiji.
   Člen 6
   Ustanovitev in sestava ekipe
   1.   Pri izvajanju mandata PPEU in prispevanju k skladnosti, prepoznavnosti in učinkovitosti celotne dejavnosti Unije na Kosovu PPEU pomaga dodeljeno osebje. PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi svoje ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko začasno dodelijo tudi strokovnjaki, ki so jih države članice začasno dodelile institucijam Unije ali ESZD. Mednarodno pogodbeno osebje ima državljanstvo ene od držav članic.
   3.   Vse začasno dodeljeno osebje ostane pod upravno pristojnostjo države članice, institucije Unije ali ESZD, ki ga je začasno dodelila, ter opravlja svoje obveznosti in deluje v interesu mandata PPEU.
   Člen 7
   Privilegiji in imunitete PPEU in njegovega osebja
   Po potrebi se s pogodbenico gostiteljico/pogodbenicami gostiteljicami dogovorijo privilegiji, imunitete in dodatna jamstva, potrebni za izpolnitev in tekoče izvajanje misije PPEU ter članov njegovega osebja. Države članice in Komisija v ta namen zagotovijo vso potrebno podporo.
   Člen 8
   Varovanje tajnih podatkov
   1.   PPEU in člani njegove ekipe spoštujejo načela varovanja tajnosti in minimalne standarde, določene s Sklepom Sveta 2001/264/ES z dne 19. marca 2001 o sprejetju predpisov Sveta o varovanju tajnosti (4), zlasti pri ravnanju s tajnimi podatki EU.
   2.   VP je pooblaščen, da v skladu s predpisi Sveta o varovanju tajnosti posreduje Natu/KFOR tajne podatke EU in dokumente do stopnje tajnosti „CONFIDENTIEL UE“, ki so nastali za namene ukrepa.
   3.   VP je pooblaščen, da glede na operativne potrebe PPEU in v skladu s predpisi Sveta o varovanju tajnosti Združenim narodom (ZN) in Organizaciji za varnost in sodelovanje v Evropi (OVSE) posreduje tajne podatke EU in dokumente do stopnje tajnosti „RESTREINT UE“, ki so nastali za namene ukrepa. V ta namen se pripravijo lokalni dogovori.
   4.   VP je pooblaščen, da tretjim stranem, povezanim s tem sklepom, posreduje dokumente EU, ki niso tajne narave, v zvezi s posvetovanji v Svetu glede ukrepanja, za katere velja obveznost varovanja poslovne skrivnosti v skladu s členom 6(1) Poslovnika Sveta (5).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacija Unije v regiji in/ali države članice, kakor je ustrezno, zagotavljajo logistično podporo.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu s svojim mandatom in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod njegovo neposredno pristojnostjo, zlasti z:

               (a)

               vzpostavitvijo posebnega varnostnega načrta misije, ki vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega, obvladovanje dogodkov, ki ogrožajo varnost, ter vključno z načrtom misije za ravnanje v nepredvidenih razmerah in evakuacijo;

               (b)

               zagotavljanjem, da je vse osebje, napoteno zunaj Unije, zavarovano za visoko stopnjo tveganja glede na pogoje na območju misije;

               (c)

               zagotavljanjem, da so vsi člani njegove ekipe, ki bodo razporejeni zunaj Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki je določena za območje misije;

               (d)

               zagotavljanjem, da se izvajajo vsa sprejeta priporočila, pripravljena na podlagi rednih ocen varnosti, in pripravo pisnih poročil o njihovem izvajanju ter o drugih varnostnih vidikih v okviru vmesnih poročil in poročil o izvedbi mandata za VP, Svet in Komisijo.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU spodbuja splošno politično usklajevanje Unije. Pomaga zagotoviti, da se vsi instrumenti Unije na terenu uporabljajo usklajeno za doseganje političnih ciljev Unije. Dejavnosti PPEU so ustrezno usklajene z dejavnostmi Komisije in z dejavnostmi drugih PPEU, ki delujejo v tej regiji. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodji delegacij Unije v regiji in z vodji misij držav članic. Ti PPEU pri izvajanju mandata pomagajo po svojih najboljših močeh. PPEU vodji misije Evropske unije za krepitev pravne države na Kosovu (EULEX KOSOVO) daje politične usmeritve, vključno s političnimi vidiki vprašanj, povezanih z izvršilnimi pristojnostmi. PPEU in poveljnik civilne operacije se bosta po potrebi medsebojno posvetovala.
   3.   PPEU je prav tako v stiku z ustreznimi lokalnimi organi ter drugimi mednarodnimi in regionalnimi akterji na terenu.
   4.   PPEU skupaj z drugimi akterji Unije na terenu zagotovi razširjanje in izmenjavo informacij med akterji Unije na območju operacije, da bi tako dosegli skupno razumevanje položaja in presojo razmer.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU ob koncu mandata predloži VP, Svetu in Komisiji izčrpno poročilo o izvajanju nalog.
   Člen 14
   Začetek veljavnosti
   Ta sklep začne veljati na dan sprejetja.
   Uporablja se od 1. maja 2011.

      V Bruslju, 5. maja 2011

            Za Svet

            Predsednik

         MARTONYI J.

      (1)  Na podlagi Resolucije Varnostnega sveta Združenih narodov 1244 (1999).

      (2)  UL L 253, 16.9.2006, str. 29.

      (3)  UL L 42, 16.2.2008, str. 88.

      (4)  UL L 101, 11.4.2001, str. 1.

      (5)  Sklep Sveta 2009/937/EU z dne 1. decembra 2009 o spremembi Poslovnika Sveta (UL L 325, 11.12.2009, str. 35).


title: 2012/614/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2010

text:
               17.10.2012

               SL

               Uradni list Evropske unije

               L 286/342

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2010
   (2012/614/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega skupnega podjetja za ITER in razvoj fuzijske energije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto 2010, skupaj z odgovori skupnega podjetja (1),

               —

               ob upoštevanju zaključkov skupne delegacije Evropskega parlamenta Odbora za proračun in Odbora za proračunski nadzor glede podjetja ITER v Cadaracheju od 16. do 18. maja 2011,

               —

               ob upoštevanju priporočila Sveta z dne 21. februarja 2012 (06086/2012 – C7-0050/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (3), zlasti člena 5 Odločbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0113/2012),

               1.

               podeli razrešnico direktorju Evropskega skupnega podjetja za ITER in razvoj fuzijske energije glede izvrševanja proračuna skupnega podjetja za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega skupnega podjetja za ITER in razvoj fuzijske energije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 368, 16.12.2011, str. 24.

      (2)  UL L 248, 16.9.2002, str. 1.

      (3)  UL L 90, 30.3.2007, str. 58.

      (4)  UL L 357, 31.12.2002, str. 72.
    ---documentbreak---

               17.10.2012

               SL

               Uradni list Evropske unije

               L 286/343

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2010
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega skupnega podjetja za ITER in razvoj fuzijske energije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto 2010, skupaj z odgovori skupnega podjetja (1),

               —

               ob upoštevanju zaključkov skupne delegacije Evropskega parlamenta Odbora za proračun in Odbora za proračunski nadzor glede podjetja ITER v Cadaracheju od 16. do 18. maja 2011,

               —

               ob upoštevanju priporočila Sveta z dne 21. februarja 2012 (06086/2012 – C7-0050/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (3), zlasti člena 5 Odločbe,

               —

               ob upoštevanju finančne uredbe Evropskega skupnega podjetja za ITER in razvoj fuzijske energije, ki jo je sprejel upravni svet skupnega podjetja s sklepom z dne 22. oktobra 2007 (v nadaljnjem besedilu: „finančna uredba ITER“),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0113/2012),

               A.

               ker je bilo Evropsko skupno podjetje za ITER in razvoj fuzijske energije („skupno podjetje“) ustanovljeno marca 2007 za obdobje 35 let;

               B.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2010 ter o zakonitosti in pravilnosti z njimi povezanih transakcij;

               C.

               ker finančna uredba ITER temelji na okvirni finančni uredbi, ki je bila nedavno spremenjena za uskladitev s spremembami splošne finančne uredbe;

               D.

               ker je Računsko sodišče 9. oktobra 2008 podalo mnenje št. 4/2008 o finančni uredbi ITER;

               E.

               ker je skupno podjetje začelo samostojno delovati 18. marca 2008;

               F.

               ker je bilo ob ustanovitvi skupnega podjetja predvideno, da naj bi njegova okvirna skupna sredstva, potrebna za obdobje od leta 2007 do leta 2014, znašala 9 653 000 000 EUR;

               G.

               ker je končni proračun skupnega podjetja za leto 2010 vključeval odobritve za prevzem obveznosti v višini 444 100 000 EUR in odobritve za plačila v višini 241 700 000 EUR;

      Upravljanje proračuna in finančno poslovodenje

               1.

               ugotavlja, da je upravni svet januarja 2010 sprejel odstop prvega direktorja skupnega podjetja;

               2.

               z zaskrbljenostjo ugotavlja, da Računsko sodišče opozarja na zahtevo po bistveno višjih sredstvih za projekt ITER v primerjavi z okvirnimi skupnimi sredstvi, ki naj bi bila potrebna za obdobje 2007–2014;

               3.

               ugotavlja, da je bil proračun skupnega podjetja za proračunsko leto 2010 sprva sprejet v višini skupnega zneska 447 440 000 EUR za odobritve za prevzem obveznosti in 254 900 000 EUR za plačila; iz končnih računovodskih izkazov skupnega podjetja ugotavlja, da je bil proračun za leto 2010 dvakrat spremenjen; ugotavlja, da je imela dvakratna sprememba proračuna štiri namene:

                           —

                           zmanjšati za 3 300 000 EUR administrativno pomoč Euratoma, da bi dosegli popolno skladnost med prvotnim proračunom skupnega podjetja in splošnim proračunom Unije za leto 2010,

                           —

                           posodobiti prispevek države gostiteljice za ITER: izdan je bil opomin dolžniku za celotno vsoto 13 600 000 EUR, navedeno v proračunu, za plačilo francoskega prispevka za leto 2010; na podlagi resnične napovedi plačil je bilo v letu 2010 vplačanih 8 000 000 EUR,

                           —

                           posodobiti prispevke članic: skupno podjetje je prejelo dodatek k članarinam za leto 2009, Italija in Madžarska pa kljub številnim opominom nista plačali svojih prispevkov, povezanih s proračunom za leto 2010,

                           —

                           vnos drugih dodatnih dohodkov od bančnih obresti za francoski prispevek (104 506,54 EUR), obresti na tekoči račun (34 629,49 EUR) in povračilo Prevajalskega centra za organe Evropske unije (1 389,00 EUR);

               4.

               je seznanjen s pripombami skupnega podjetja, da je izvršilo 99,9 % svojega proračuna za leto 2010 glede odobritev za prevzem obveznosti; vendar je zaskrbljen zaradi zamud pri izvajanju dejavnosti, kar je privedlo le do 63,4-odstotne stopnje porabe odobritev plačil;

               5.

               je zaskrbljen, da je bilo iz leta 2009 prenesenih 106 800 000 EUR odobritev za prevzem obveznosti in 52 200 000 EUR odobritev plačil ter da ta sredstva večinoma izhajajo iz države gostiteljice za ITER in so dodeljena za gradnjo ITER;

               6.

               na podlagi končnih računovodskih izkazov skupnega podjetja ugotavlja, da so preklicane odobritve za prevzem obveznosti in odobritve plačil v letu 2010 za upravne odhodke znašale 1 090 550,73 EUR, preklicane odobritve plačil za odhodke za poslovanje pa 50 713 452,82 EUR;

               7.

               z zaskrbljenostjo poudarja visoko stanje denarnih sredstev, ki je konec leta znašalo 78 800 000 EUR, kar je 26,8 % odobritev plačil, ki so bile na voljo v letu 2010;

      Javna naročila in donacije

               8.

               na podlagi letnega poročila o dejavnostih skupnega podjetja ugotavlja, da je bilo skupno sklenjenih 44 pogodb o javnih naročilih s skupno vrednostjo 826 000 000 EUR; zlasti ugotavlja, da je steklo 42 operativnih postopkov javnih naročil, ocenjenih je bilo 43 javnih naročil, podpisanih pa 43 pogodb o javnih naročilih; iz letnega poročila o dejavnostih tudi ugotavlja, da je skupno podjetje leta 2010 izvedlo pet upravnih javnih naročil, sklenilo 7 upravnih javnih naročil v skupnem znesku 6 000 000 EUR in podpisalo šest pogodb o javnih naročilih;

               9.

               ugotavlja, da je bilo skupno izvedenih 16 postopkov za dodelitev sredstev, končanih je bilo 21 ocen, dodeljenih 23 in podpisanih 29 sporazumov;

               10.

               je seznanjen, da je Računsko sodišče preizkusilo vzorec z devetimi postopki javnih naročil in šestimi postopki za dodelitev sredstev; je zaskrbljen, ker je bilo za tri od devetih revidiranih postopkov javnih naročil prejeta le ena ponudba; poleg tega je zaskrbljen, ker je bilo v povprečju število prejetih ponudb za dodelitev sredstev en predlog na razpis; poziva skupno podjetje, naj oblikuje akcijski načrt s konkretnimi ukrepi in roki, da bi čim bolj povečalo konkurenco, in naj v fazah priprave in objave razpisov ter pri ocenah in upravljanju pogodb upošteva načelo zagotavljanja stroškovne učinkovitosti;

               11.

               ugotavlja, da kontrole, ki jih skupno podjetje uporablja pred izvedbo plačil v skladu s sporazumi o dodelitvi sredstev, niso zadostno dokumentirane za pridobitev zagotovila o skladnosti s finančnimi zahtevami in upravičenostjo s plačili povezanih stroškov; poudarja, da je tudi notranji revizor skupnega podjetja opozoril, da pristop predhodne kontrole za izplačila zahtevkov za plačila ni učinkovit in ni dobro pripravljen za obdelavo zahtevkov; poziva skupno podjetje, naj sprejme potrebne ukrepe, da okrepi kontrole pred izvedbo izplačil, in naj organ za podelitev razrešnice obvešča o tem;

               12.

               ugotavlja, da seznam upravičencev do pogodb in donacij ni javno dostopen na spletnem mestu skupnega podjetja, in je zaskrbljen zaradi pomanjkanja preglednosti; zato poziva skupno podjetje, naj se ravna po zgledu skupnih podjetij CLEAN SKY, FCH, IMI in SESAR ter posodobi svojo spletno mesto s popolnim seznamom upravičencev do pogodb in donacij za leto 2010 ter za prejšnja proračunska leta;

      Sistemi notranjih kontrol

               13.

               z zaskrbljenostjo ugotavlja, da sistemi notranjih kontrol skupnega podjetja še niso v celoti vzpostavljeni in izvedeni, kot to zahteva njegova finančna uredba; poleg tega obžaluje, da so bile izražene skrbi glede finančnih krogov in ločitve nalog; priznava, da je 1. januarja 2011 začela veljati nova organizacijska struktura; vendar opaža, da odgovornost za finančne kroge še ni bila v celoti dodeljena in da bistvena delovna mesta skupnega podjetja še vedno niso zasedena;

               14.

               poziva skupno podjetje, naj potrdi poslovne procese, ki zagotavljajo finančne informacije računovodskim sistemom (ABAC in SAP); prav tako poziva skupno podjetje, naj uvede ustrezno orodje za upravljanje pogodb za poslovanje, ki bo vključeno v sistem proračunskega in finančnega poročanja;

               15.

               ceni, da je skupno podjetje ustanovilo revizijski odbor, ki je neposredno odgovoren upravnemu odboru, kot je zahteval organ za podelitev razrešnice;

               16.

               ugotavlja, da je skupno podjetje začelo razvijati strategijo naknadnih revizij, namenjeno ocenjevanju zakonitosti in pravilnosti z izkazi povezanih transakcij, ki naj bi jo izvajali v letu 2012; poudarja, da je skupno podjetje začelo samostojno delovati marca 2008;

      Notranja revizija

               17.

               ugotavlja, da finančna pravila skupnega podjetja še niso bila spremenjena tako, da bi vključevala določbo o pristojnostih notranjega revizorja Komisije glede celotnega splošnega proračuna;

               18.

               vendar ugotavlja, da sta Komisija in skupno podjetje sprejela ukrepe za zagotovitev jasne opredelitve operativnih vlog službe Komisije za notranjo revizijo in funkcije notranje revizije skupnega podjetja;

      Zamude pri plačilih članarin in sporazum države gostiteljice

               19.

               meni, da je bistvenega pomena, da vse članice skupnega podjetja spoštujejo rok za plačilo članarin; ugotavlja, da je upravni odbor odobril ukrepe, da se ob zamudi plačila zaračunajo obresti k letni članarini;

               20.

               priznava, da čeprav sta Kraljevina Španija in skupno podjetje podpisala gostiteljski sporazum o lokaciji, podpori, privilegijih in imunitetah, skupno podjetje še vedno nima dostopa do stalnih prostorov; vendar ugotavlja, da je skupno podjetje v začasnih prostorih, ki jih plačuje Kraljevina Španija;

      Horizontalne pripombe o skupnih podjetjih

               21.

               poudarja, da je Komisija do sedaj ustanovila sedem skupnih podjetij v skladu s členom 187 Pogodbe o delovanju Evropske unije; ugotavlja, da šest skupnih podjetij (IMI, ARTEMIS, ENIAC, CLEAN SKY, FCH in ITER-F4E) deluje na področju raziskav v sklopu GD Komisije RTD in INFSO, eno podjetje pa je pristojno za razvoj novega sistema upravljanja zračnega prometa (SESAR) na področju prometa, ki ga nadzoruje GD MOVE;

               22.

               ugotavlja, da skupna okvirna sredstva, ki naj bi bila potrebna za skupna podjetja za obdobje njihovega obstoja, znašajo 21 793 000 000 EUR;

               23.

               ugotavlja, da celoten prispevek Unije, ki naj bi bil potreben za skupna podjetja za obdobje njihovega obstoja, znaša 11 489 000 000 EUR;

               24.

               ugotavlja, da je v proračunskem letu 2010 celotni prispevek Unije v proračun skupnih podjetij znašal 505 000 000 EUR;

               25.

               poziva Komisijo, naj organu za podelitev razrešnice letno posreduje konsolidirane informacije o celotnemu letnemu financiranju iz splošnega proračuna Unije za vsako skupno podjetje, da bi zagotovila preglednost in jasnost o uporabi sredstev Unije in obnovila zaupanje evropskih davkoplačevalcev;

               26.

               pozdravlja pobudo skupnega podjetja ARTEMIS, da v svoje letno poročilo o dejavnostih vključi informacije o spremljanju in pregledovanju tekočih projektov; meni, da bi to morala storiti tudi druga skupna podjetja;

               27.

               opominja, da so skupna podjetja javno-zasebna partnerstva in da se zaradi tega prepletajo javni in zasebni interesi; glede na okoliščine meni, da se možnosti navzkrižja interesov ne sme prezreti, temveč jo je treba ustrezno obravnavati; zato poziva skupna podjetja, naj organ za podelitev razrešnice obvestijo o mehanizmih preverjanja, ki obstajajo v njihovih strukturah, da bi omogočili pravilno upravljanje in preprečevanje navzkrižja interesov;

               28.

               ugotavlja, da so razen opazne izjeme Evropskega skupnega podjetja za ITER in razvoj fuzijske energije skupna podjetja relativno majhna in geografsko skoncentrirana; zato meni, da bi morale združiti svoje vire, kjer je to mogoče;

               29.

               poziva Računsko sodišče, naj v poročilih o letnih računovodskih izkazih za proračunsko leto 2011 organu za podelitev razrešnice zagotovi informacije o tem, kako skupna podjetja upoštevajo njegove pripombe;

               30.

               poziva Računsko sodišče, naj v razumnem roku zagotovi posebno poročilo Parlamentu o dodatni vrednosti ustanovitve skupnih podjetij za učinkovito izvajanje raziskovalnih, tehnoloških, razvojnih in demonstracijskih programov Unije; poleg tega meni, da naj isto poročilo vsebuje tudi oceno učinkovitosti ustanovitve skupnih podjetij.

      (1)  UL C 368, 16.12.2011, str. 24.

      (2)  UL L 248, 16.9.2002, str. 1.

      (3)  UL L 90, 30.3.2007, str. 58.

      (4)  UL L 357, 31.12.2002, str. 72.


title: Sklep Sveta (SZVP) 2016/37 z dne 16. januarja 2016 o določitvi datuma začetka uporabe Sklepa (SZVP) 2015/1863 o spremembi Sklepa 2010/413/SZVP o omejevalnih ukrepih proti Iranu

text:
               16.1.2016

               SL

               Uradni list Evropske unije

               LI 11/1

         SKLEP SVETA (SZVP) 2016/37
   z dne 16. januarja 2016
   o določitvi datuma začetka uporabe Sklepa (SZVP) 2015/1863 o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP (1) o omejevalnih ukrepih proti Iranu.

               (2)

               Kitajska, Francija, Nemčija, Ruska federacija, Združeno kraljestvo in Združene države Amerike so 14. julija 2015 ob podpori visokega predstavnika Unije za zunanje zadeve in varnostno politiko dosegli dogovor o dolgoročni celostni rešitvi iranskega jedrskega vprašanja. Uspešno izvajanje skupnega celovitega načrta ukrepanja bo zagotovilo izključno miroljubne namene iranskega jedrskega programa in omogočilo celovito odpravo vseh sankcij, povezanih z jedrskim vprašanjem.

               (3)

               Varnostni svet Združenih narodov je 20. julija 2015 sprejel Resolucijo (RVSZN) 2231 (2015), v kateri je odobril skupni celoviti načrt ukrepanja, pozval k njegovemu vsestranskemu izvajanju v skladu z v njem določenim časovnim razporedom ter določil, da bodo ukrepi izvedeni v skladu z navedenim načrtom.

               (4)

               RVSZN 2231 (2015) določa, da določbe resolucij VS ZN 1696 (2006), 1737 (2006), 1747 (2007), 1803 (2008), 1835 (2008), 1929 (2010) in 2224 (2015) prenehajo veljati, ko IAEA potrdi, da Iran izpolnjuje zaveze, povezane z jedrskim vprašanjem, kakor so navedene v skupnem celovitem načrtu ukrepanja.

               (5)

               RVSZN 2231 (2015) nadalje določa, da države ravnajo v skladu z ustreznimi določbami iz izjave z dne 14. julija 2015, ki so jo dale Kitajska, Francija, Nemčija, Ruska federacija, Združeno kraljestvo, Združene države Amerike in Evropska unija ter je kot Priloga B priložena RVSZN 2231 (2015), katerih namen je spodbujanje preglednosti in ustvarjanje ozračja, naklonjenega doslednemu izvajanju skupnega celovitega načrta ukrepanja.

               (6)

               Svet je 18. oktobra 2015 s Sklepom (SZVP) 2015/1863 (2) sklenil, da preneha izvajanje vseh gospodarskih in finančnih sankcij Unije, povezanih z jedrskim vprašanjem, ob upoštevanju RVSZN 2231 (2015) in Priloge B k RVSZN 2231 (2015), saj je IAEA potrdila, da Iran izvaja dogovorjene ukrepe, povezane z jedrskim vprašanjem.

               (7)

               Svet je s Sklepom (SZVP) 2015/1863 sklenil tudi, da ob vsestranski usklajenosti s skupnim celovitim načrtom ukrepanja, ko IAEA potrdi, da Iran izpolnjuje zaveze, povezane z jedrskim vprašanjem, uvede režim izdajanja dovoljenj za pregledovanje prenosov v Iran oziroma dejavnosti z Iranom, povezanih z jedrskim vprašanjem ki niso zajeti v RVSZN 2231 (2015), in odločanje o teh prenosih oziroma dejavnostih.

               (8)

               V skladu z drugim odstavkom člena 2 Sklepa (SZVP) 2015/1863 se navedeni sklep uporablja od datuma, ko se Svet seznani, da je generalni direktor IAEA Svetu guvernerjev IAEA in Varnostnemu svetu Združenih narodov predstavil poročilo, ki potrjuje, da je Iran sprejel ukrepe, določene v odstavkih od 15.1 do 15.11 Priloge V k skupnemu celovitemu načrtu ukrepanja.

               (9)

               Svet se je seznanil, da je generalni direktor IAEA 16. januarja 2016 Svetu guvernerjev IAEA in Varnostnemu svetu Združenih narodov predstavil poročilo, ki potrjuje, da je Iran sprejel ukrepe, določene v odstavkih od 15.1 do 15.11 Priloge V k skupnemu celovitemu načrtu ukrepanja –

         SPREJEL NASLEDNJI SKLEP:
   Člen 1
   Sklep (SZVP) 2015/1863 se uporablja od 16. januarja 2016.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 16. januarja 2016

            Za Svet

            Predsednik

         A.G. KOENDERS

      (1)  Sklep Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, 27.7.2010, str. 39).

      (2)  Sklep Sveta (SZVP) 2015/1863 z dne 18. oktobra 2015 o spremembi Sklepa 2010/413/SZVP o omejevalnih ukrepih proti Iranu (UL L 274, 18.10.2015, str. 174).


title: 2006/410/ES: Sklep Komisije z dne  24. maja 2006  o določitvi zneskov, ki bodo na voljo EKSRP v skladu s členi 10(2), 143d, in 143e Uredbe Sveta (ES) št. 1782/2003 in zneskov, ki bodo na voljo za odhodke EKJS

text:
               15.6.2006

               SL

               Uradni list Evropske unije

               L 163/10

      SKLEP KOMISIJE

   z dne 24. maja 2006
   o določitvi zneskov, ki bodo na voljo EKSRP v skladu s členi 10(2), 143d, in 143e Uredbe Sveta (ES) št. 1782/2003 in zneskov, ki bodo na voljo za odhodke EKJS
   (2006/410/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1), in zlasti člena 12(2) in (3) Uredbe,
   ob upoštevanju naslednjega:

               (1)

               Člen 10 Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (2) določa metodo za izračun neto zneskov modulacije, ki mora biti na voljo Evropskemu kmetijskemu skladu za razvoj podeželja (EKSRP). Člena 143d in 143e navedene Uredbe določata zneske, ki morajo biti na voljo EKSRP za prestrukturiranje proizvodnih regij bombaža in tobaka.

               (2)

               Najvišji letni zneski, ki so na voljo Evropskemu kmetijskemu jamstvenemu skladu (EKJS) pred prenosi na EKSRP do leta 2013 za izdatke, so določeni v Prilogi I Medinstitucionalnega dogovora o finančnem okviru 2007–2013 (3).

               (3)

               Zneski, ki morajo biti na voljo EKSRP, in neto zneski, ki morajo biti na voljo za izdatke EKJS, morajo biti določeni na podlagi teh najvišjih letnih zneskov za proračunska leta 2007–2013 –

         SKLENILA:
   Edini člen
   Zneski, dani na voljo Evropskemu kmetijskemu skladu za razvoj podeželja (EKSRP) za leta 2007 do 2013 v skladu s členi 10(2), 143d in 143e Uredbe (ES) št. 1782/2003, kakor tudi razpoložljivi neto zneski za izdatke Evropskega kmetijskega jamstvenega sklada (EKJS), so določeni v tem sklepu.

      V Bruslju, 24. maja 2006

            Za Komisijo

         Mariann FISCHER BOEL

            Članica Komisije

      (1)  UL L 209, 11.8.2005, str. 1. Uredba, kakor je bila spremenjena z Uredbo (ES) št. 320/2006 (UL L 58, 28.2.2006, str. 42).

      (2)  UL L 270, 21.10.2003, str. 1. Uredba, kakor je bila nazadnje spremenjena z Uredbo (ES) št. 319/2006 (UL L 58, 28.2.2006, str. 32).

      (3)  Še ni objavljeno v Uradnem listu.

      PRILOGA

                  (v mio EUR)

                  Proračunsko leto

                  Zneski, dani na voljo EKSRP

                  Neto zneski, dani na voljo za izdatke EKJS

                  Člen 10(2) Uredbe (ES) št. 1782/2003

                  Člen 143d Uredbe (ES) št. 1782/2003

                  Člen 143e Uredbe (ES) št. 1782/2003

                  2007

                  984

                  22

                  44 753

                  2008

                  1 241

                  22

                  44 954

                  2009

                  1 252

                  22

                  45 405

                  2010

                  1 257

                  22

                  45 867

                  2011

                  1 231

                  22

                  484

                  45 880

                  2012

                  1 231

                  22

                  484

                  46 356

                  2013

                  1 228

                  22

                  484

                  46 840


title: 2010/763/EU: Sklep Sveta z dne 6. decembra 2010 o sklenitvi Sporazuma o partnerstvu v ribiškem sektorju med Evropsko unijo in Salomonovimi otoki

text:
               9.12.2010

               SL

               Uradni list Evropske unije

               L 324/48

         SKLEP SVETA
   z dne 6. decembra 2010
   o sklenitvi Sporazuma o partnerstvu v ribiškem sektorju med Evropsko unijo in Salomonovimi otoki
   (2010/763/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Na podlagi Sklepa Sveta z dne 22. septembra 2009 o pooblastilu Komisiji, da v imenu Skupnosti začne pogajanja za sklenitev sporazuma o partnerstvu v ribiškem sektorju s Salomonovimi otoki, je Skupnost v pogajanjih s Salomonovimi otoki dosegla Sporazum o partnerstvu v ribiškem sektorju, ki plovilom EU zagotavlja ribolovne možnosti v vodah, ki so glede ribištva pod suverenostjo ali jurisdikcijo Salomonovih otokov.

               (2)

               Kot rezultat navedenih pogajanj je bil 26. septembra 2009 parafiran nov Sporazum o partnerstvu v ribiškem sektorju.

               (3)

               Na podlagi Sklepa Sveta 2010/397/EU (1) je bil Sporazum o partnerstvu v ribiškem sektorju med Evropsko unijo in Salomonovimi otoki podpisan in se začasno uporablja od 9. oktobra 2009.

               (4)

               Sporazum bi bilo treba skleniti –

         SPREJEL NASLEDNJI SKLEP:
   Člen 1
   Sporazum o partnerstvu v ribiškem sektorju med Evropsko unijo in Salomonovimi otoki se odobri (2).
   Člen 2
   Predsednik Sveta v imenu Unije imenuje osebo(-e), pooblaščeno(-e) za predložitev uradnega obvestila iz člena 18 Sporazuma, s čimer se izrazi soglasje Unije, da je Sporazum zanjo zavezujoč (3).
   Člen 3
   Ta sklep začne veljati na dan sprejetja.

      V Bruslju, 6. decembra 2010

            Za Svet

            Predsednica

         J. MILQUET

      (1)  UL L 190, 22.7.2010, str. 1.

      (2)  Besedilo Sporazuma je bilo objavljeno v UL L 190, 22.7.2010, str. 3, skupaj s sklepom o podpisu.

      (3)  Datum začetka veljavnosti Sporazuma bo v Uradnem listu Evropske unije objavil generalni sekretariat Sveta.